અહીં વીડિયોગ્રાફી, શૂટિંગ, ફોટોગ્રાફી કે પછી પિકનીક તરીકે વધારે મહત્વ આપવામાં આવે છે. હરણાવ નદીના કાંઠે આવેલા અડાબીડ જંગલની વચ્ચે પ્રાચીન પોળોના મંદિરો આવેલા છે તેમજ અહીં તમને પ્રાચીન નગરના અવશેષો પણ જોવા મળશે. જોકે આ વિસ્તાર હજુ પ્રવાસન તરીકે પૂર્ણ રીતે વિકસાવાયો નથી. પરંતુ અહીનું કુદરતી સૌંદર્ય તમને બધી જ અગવડતા ભૂલાવી દેશે. અહીં જોવા માટે ચૌદમી-પંદરમી સદીના સોલંકીયુગનાં મંદિરો છે. તેમજ વણજ ડેમ તથા ટ્રેકિંગ માટેની સુંદર કેમ્પસાઇટ આવેલી છે.